
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      27.02.2013   

Nr. 22/61                   PLx41/2013
BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra privind aprobarea Ordonanței Guvernului nr.26/2012 pentru modificarea Ordonanței Guvernului nr.9/1996 privind îmbunătățirea sistemului de finanțare a instituțiilor publice de cultură finanțate din venituri extrabugetare și alocații de la bugetul de stat sau de la bugetele locale, a sistemului de salarizare a personalului din aceste instituții, precum și îmbunătățirea salarizării personalului din instituțiile și activitățile cu profil cultural, trimis spre dezbatere în fond cu adresa nr. PLx41/2013 din 18 februarie 2013, înregistrată sub nr. 22/61 din 19 februarie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

VICEPREŞEDINTE,

Viorel ŞTEFAN

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      27.02.2013   

Nr. 22/61                   PLx41/2013

RAPORT
asupra proiectului de Lege pentru privind aprobarea Ordonanței Guvernului nr.26/2012 pentru modificarea Ordonanței Guvernului nr.9/1996 privind îmbunătățirea sistemului de finanțare a instituțiilor publice de cultură finanțate din venituri extrabugetare și alocații de la bugetul de stat sau de la bugetele locale, a sistemului de salarizare a personalului din aceste instituții, precum și îmbunătățirea salarizării personalului din instituțiile și activitățile cu profil cultural
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget finanțe și bănci a fost sesizată spre dezbatere în fond cu proiectul de Lege pentru privind aprobarea Ordonanței Guvernului nr.26/2012 pentru modificarea Ordonanței Guvernului nr.9/1996 privind îmbunătățirea sistemului de finanțare a instituțiilor publice de cultură finanțate din venituri extrabugetare și alocații de la bugetul de stat sau de la bugetele locale, a sistemului de salarizare a personalului din aceste instituții, precum și îmbunătățirea salarizării personalului din instituțiile și activitățile cu profil cultural, trimis cu adresa nr. PLx41/2013 din 18 februarie 2013, înregistrată sub  nr. 22/61 din  18 februarie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 11 februarie 2013.

Consiliul Legislativ, prin avizul nr. 782 din 30 august 2012, a avizat favorabil proiectul de ordonanţă de urgenţă, cu recomandări. 

Iniţiativa legislativă supusă dezbaterii are ca obiect de reglementare modificarea sau abrogarea unor prevederi ale Ordonanței Guvernului nr.  9/1996 pentru eliminarea confuzilor create de aplicarea unor acte normative ulterioare referitoare la activitatea instituţiilor publice de cultură.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din 26 februarie 2013.

Din totalul de 31 de membri ai Comisiei pentru buget, finanţe şi bănci au fost prezenţi la dezbateri 30 deputaţi.
La dezbaterea acestei iniţiative legislative a fost prezent, în calitate de invitat, din partea Ministerului Culturii domnul Radu Boroianu – secretar de stat.
În urma examinării iniţiativei legislative şi a opiniilor exprimate, membrii Comisiei au hotărât, cu majoritate de voturi, să supună Plenului Camerei Deputaţilor, spre dezbatere şi adoptare, proiectul de Lege pentru privind aprobarea Ordonanței Guvernului nr.26/2012 pentru modificarea Ordonanței Guvernului nr.9/1996 privind îmbunătățirea sistemului de finanțare a instituțiilor publice de cultură finanțate din venituri extrabugetare și alocații de la bugetul de stat sau de la bugetele locale, a sistemului de salarizare a personalului din aceste instituții, precum și îmbunătățirea salarizării personalului din instituțiile și activitățile cu profil cultural, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
	VICEPREŞEDINTE,

Viorel ŞTEFAN
	SECRETAR,

Gheorghe DRAGOMIR


Consilier parlamentar

Vasilica Popa       

